jkorsvik/nowiki_second_scrape_merged huggingface dataset:
CWIN Balika Peace Home

CWIN Balika Peace Home er et barnehjem for jenter som har opplevd mishandling, barnearbeid, er blitt forlatt av foreldrene, eller andre tragiske hendelser. Barnehjemmet ligger i Nepals hovedstad, Kathmandu.
Oppdraget på Balika Peace Home er å redde barn og unge som er rammet av omsorgssvikt, barnearbeid og seksuelle overgrep. Noen av jentene kan etter noen måneder reise hjem fordi familiene går med på en løsning der CWIN følger opp gjenforeningen. Andre ganger er det umulig og flere jenter blir på Balika i mange år. Når disse jentene fyller 18 år hjelper CWIN dem med bolig og arbeid, og de besøkes regelmessig i flere år.

Balika Peace Home har mange funksjoner og tilbud:
Krisesenter for jenter i nød
Rådgivningsvirksomhet og samtaleterapi
Juridisk bistand
Gjenoppretting av kontakten mellom jenter som har blitt reddet fra prostitusjon, og deres familier
Bevisstgjøring på barns rettigheter både i lokalsamfunnet og på det nasjonale plan
Utdanning via leseferdigheter og yrkesopplæring, helse og hygiene
Sportsaktiviteter og gateteater i parker, fabrikker, templer og slumområder
Kampanjer, utstillinger og opptog
Kartlegging og dokumentasjon av situasjonen til jenter som lever i slummene i Katmandu-området
Målgruppen er jenter fra gatene og slummen, jenter som har vært barnearbeidere og blitt utnyttet på ulike måter, jenter forlatt av sine mødre, jenter med mødre i fengsel, samt seksuelt misbrukte eller tidligere prostituerte jenter. Gjennom samtaleterapi, utdanning og opplæring søker prosjektet å bidra til og skape trygge rammer rundt jentene, og bidra til at jentene kan klare å stå på egne bein. CWIN følger opp og har kontakt med jentene også etter at de har forlatt senteret.
Balika har en kapasitet på å ta imot 120 barn pr. år, med rehabilitering av 75 barn. Jentene får støtte og omsorg på jentehjemmet, støtte som omfatter husrom, psykososial rådgivning, juridisk bistand og hjelp til å gjenforenes med familie og lokalsamfunn. I tillegg får mange av jentene yrkesopplæring og skolegang som gjør det mulig for dem ta igjen noe av det de har gått glipp av.
Balika er ikke noe alminnelig barnehjem der barn blir boende over lengre tid, men et sted for jentene å få hjelp til å begynne å bygge et bedre liv. CWIN samarbeider med mange andre organisasjoner som kan tilby ulike muligheter, og omplasserer jentene til de tilbudene som er best tilpasset den enkeltes spesielle behov .
Her får mishandlede jenter en ny sjanse. Med utdanning, veiledning og terapi blir jenter trygge og selvstendige. Jenter i Nepal er svært utsatt for overgrep og diskriminering.


== Referanser ==
Romanshorn

Romanshorn er en kommune i valgkretsen Arbon i kantonen Thurgau i Sveits.
Kommunen ligger ved den sørlige bredden av Bodensjøen, og det er fergeforbindelse fra havnen i Romanshorn til Friedrichshafen på andre siden av sjøen.


== Referanser ==
Alt om Elly

Alt om Elly (persisk: درباره الی) er en iransk dramafilm fra 2009, skrevet og regissert av Asghar Farhadi. Filmen handler om noen venner fra den iranske middelklassen som er på utflukt ved sjøen. Idyllen slår sprekker når en av dem (en ung kvinne) forsvinner på mystisk vis.  
Den vant Sølvbjørnen ved Filmfestivalen i Berlin og har blitt tildelt 12 andre filmpriser verden rundt.


== Medvirkende ==
Shahab Hosseini - Ahmad
Golshifteh Farahani - Sepideh
Taraneh Alidoosti - Elly
Mani Haghighi - Amir
Merila Zarei - Shohreh
Peyman Moaadi - Peyman
Ahmad Mehranfar - Manouchehr
Rana Azadivar - Nazzie
Saber Abar - Ali-Reza


== Referanser ==


== Eksterne lenker ==
(en) About Elly på Internet Movie Database 
(da) About Elly i Danmark Nationale Filminstitut 
(fr) About Elly på Allociné 
(nl) About Elly på MovieMeter 
(en) About Elly på AllMovie 
(en) About Elly på Turner Classic Movies 
(en) About Elly på Rotten Tomatoes 
(en) About Elly på Metacritic 
(en) About Elly på Box Office Mojo
Bike for peace

Bike for peace er en norskbasert fredsorganisasjon som jobber med å arrangere fredsritt på sykkel. Formålet til organisasjonen er å fremme og sette fokus på arbeidet i kampen mot atomvåpen. Bike for peace skaper også en forståelse for nasjonale og globale konsekvenser av handlingene til enkeltpersoner, lokalsamfunn og kampanjer. Den første kampanjen ble gjennomført i 1978 i Nord-Irland. Bike for peace arbeider for fred og vårt felles miljø, på tvers av regioner og nasjoner, språk og kulturer.I 1999 organiserte Bike for peace en verden-rundt-tur fra Beijing gjennom Kina, Kasakhstan, Russland, Finland, Sverige og Norge, turen var totalt 11 470 km. I 1977 startet Helge Hundeide og Tore Nærland sin første internasjonale sykkeltur som de kalte for Bike for peace. Denne turen var fra kyst til kyst i USA, Seattle - Washington D.C. Siden 1978 har Bike for peace organisert fred- og vennskapsritt i over 110 land.I løpet av turene har Bike for peace møtt flere kjente politiske, religiøse og kulturelle ledere, som for eksempel Pave Johannes Paul II, den tidligere generalsekretær i Sovjetunionen Andrej Gromyko, generalsekretæren  i FN Boutros Boutros Ghali, generalsekretæren av The National League for Democracy of Burma, Aung San Suu Kyi og andre.Fredsorganisasjonen ble tildelt den internasjonale fredsprisen The Gandhi foundation international peace award for 2015 for arbeidet sitt mot atomvåpen, og for å finne ikke-voldelige løsninger på konflikter verden over.


== Referanser ==
Coraebosoma

Coraebosoma er en slekt av biller som hører til familien praktbiller (Buprestidae).


== Utseende ==
Små til middelsstore (3-12 millimeter), avlange biller, ofte med metalliske farger. Kroppsformen er middels bred og nærmest sylindrisk.


== Utbredelse ==
Gruppen finne i Sørøst-Asia.


== Systematisk inndeling ==

Inndelingen følger 

Ordenen biller, Coleoptera
Underordenen Polyphaga
Overfamilien praktbiller, Buprestoidea
Familien praktbiller, Buprestidae
Underfamilien greinpraktbiller, Agrilinae Lacordaire, 1857
Stammen Coraebini Bedel, 1921
Understammen Coraebina Bedel, 1921
Slekten Coraebosoma Obenberger, 1923
Coraebosoma carteri Hoscheck, 1931
Coraebosoma indicum Bellamy, 1990
Coraebosoma manilense Obenberger, 1923
Coraebosoma mindoroense Ohmomo, 2002
Coraebosoma negrosianum Bellamy, 1990
Coraebosoma panayense Bellamy, 1990
Coraebosoma samarense Bellamy, 1990
Coraebosoma sibuyanicum Bellamy, 1990
Coraebosoma violaceum Bellamy, 1990
Coraebosoma viridis Bellamy & Ohmomo, 2009


== Referanser ==


== Kilder ==
Katalog over artene


== Eksterne lenker ==
(en) Coraebosoma i Encyclopedia of Life 
(en) Coraebosoma i Global Biodiversity Information Facility 
(en) Kategori:Coraebosoma – bilder, video eller lyd på Wikimedia Commons 
Coraebosoma – detaljert informasjon på Wikispecies 
Bilde av Coraebosoma manilense
Bilde av Coraebosoma violaceum
Bayan (navn)

Bayan er et arabisk kvinnenavn. Navnet er også brukt som mannsnavn.


== Etymologi ==
Bayan er et annet navn på koranen. Det kan også bety «klarhet, veltalenhet».


== Utbredelse ==
I 2014 forbød innenriksdepartementet i Saudi-Arabia å gi nyfødte navnet Bayan.Tabellen nedenfor gir en detaljert oversikt over populariteten til kvinnenavnet Bayan og varianter av dette i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.


=== Kvinner ===
Bayan Nouri (født 1960), irakisk statsråd
Bayan Jumah (født 1994), syrisk svømmer
Bayan Mahmoud Al-Zahran, saudiarabisk advokat


=== Menn ===
Bayan (khagan) (500-tallet), avarisk khagan
Bayan Qulï (død 1358), mongolsk khan
Bayan Northcott (født 1940), engelsk komponist
Bayan Jabr Solagh (født 1946), irakisk statsråd
Bayan Fenwick (født 1993), engelsk fotballspiller


== Referanser ==


== Eksterne lenker ==
(en) Behind the Name: Bayan
(en) Think Baby Names: Bayan
Solidaritetsløp

Solidaritetsløp er en populær måte å samle inn bistand til ulike formål som bidrar til å hjelpe samarbeidsprosjekter i utviklingsland. For å kunne gjennomføre et slikt bistandsprosjekt trenger man frivillige som er villig til å løpe for den bestemte saken. Inntekten kommer ofte fra sponsorer som de frivillige har skaffet seg gjennom familie, venner og bekjente. Den frivillige og sponsor blir enig om en bestemt sum som blir donert per runde som gjennomføres.


==== Et eksempler på solidaritetsløp ====
Åsane folkehøgskole arrangerte donasjonsløp den 22. april 2016 ved Lille Lungegårdsvann  i Bergen. Pengene fra denne innsamlingen gikk til Suraksha krise- og omsorgssenter som samarbeidsorganisasjonen til Åsane folkehøgskole, Association for Promoting Social Action (APSA), har bygget i utkanten av Bangalore i India.
Den Norske Jordmorforeningen i Hordaland arrangerer bistandsløp i anledningen til den internasjonale jordmordagen 5. mai hvert år. Pengene går til Den Norske Jordmorforenings Afghanistanprosjekt.


===== Organisasjoner som driver med solidaritetsløp =====
Kreftforeningen
Den Norske Jordmorforeningen
Kirkens nødhjelp


===== Folkehøgskoler som driver med solidaritetsløp =====
Åsane folkehøgskole
Bakketun folkehøgskole
Sunnfjord folkehøgskole
Nordhordland folkehøgskole
Suraksha

Suraksha er et krise- og omsorgssenter for barn og unge i India, og ligger i delstaten Karnataka. Senteret driftes og ble startet av den indiske hjelpeorganisasjonen Association for Promoting Social Action (APSA), og er finansiert av bistandsorganisasjonen FORUT, Krishna and Sandra Rao Foundation, og Åsane Folkehøgskole i Bergen. Byggearbeidet startet i 2011, og senteret åpnet offisielt 14. november 2014. Denne datoen var ikke tilfeldig, da 14. november er en merkedag for barn i India som kalles "Children`s Day".


== Tilbud ==
Tilbudet på Suraksha innebærer psykisk rehabilitering og utdanning for unge mennesker som er hentet ut av menneskehandel og seksuell utnyttelse, da særlig jenter. Flere av jentene som bor her er reddet gjennom APSA sitt arbeid i bysentrum i Bangalore, hvor de har en godt brukt krisetelefon. I oppstartsfasen hadde senteret 25-30 jenter boende på senteret, men tar sikte mot å utvide tilbudet etter hvert. Når senteret er helt ferdig, vil 50-100 jenter bo og få behandling her.


== Finansiering ==
Åsane Folkehøgskole har en linje som heter «Globalt Perspektiv» som kontinuerlig jobber med å bidra til finansiering av Suraksha. Linjen har tidligere hatt flere navn, og elever har jobbet hardt for å bidra til å skape dette senteret. De bidro med hele 500 000 NOK ved oppstarten av arbeidet. Klassen arrangerer hvert år en innsamlingsaksjon. Fra 2016 arrangerer linjen det årlige solidaritetsløpet, «Svett for menneskerett», rundt Lille Lungegårdsvann i Bergen sentrum. Målet med innsamlingen er fullfinansiering av senteret, og å hjelpe til slik at det kan bli selvforsynt.


== Referanser ==
Obenbergerula

Obenbergerula er en slekt av biller som hører til familien praktbiller (Buprestidae).


== Utseende ==
Små til middelsstore, grønt metalliske praktbiller, dekkvingene har purpur- eller blåaktige tverrstriper.


== Utbredelse ==
Slekten er utbredt i Sørøst-Asia.


== Systematisk inndeling ==
Inndelingen følger 

Ordenen biller, Coleoptera
Underordenen Polyphaga
Overfamilien praktbiller, Buprestoidea
Familien praktbiller, Buprestidae
Underfamilien greinpraktbiller, Agrilinae Lacordaire, 1857
Stammen Coraebini Bedel, 1921
Understammen Amorphosomina Majer, 2000
Slekten Obenbergerula Strand, 1932
Obenbergerula confusa Bellamy, 1991
Obenbergerula horni (Hoscheck, 1931)
Obenbergerula paradoxa (Hoscheck, 1931)


== Referanser ==


== Eksterne lenker ==
(en) Obenbergerula i Global Biodiversity Information Facility 
(en) Kategori:Obenbergerula – bilder, video eller lyd på Wikimedia Commons 
Obenbergerula – detaljert informasjon på Wikispecies 
Bilde av Obenbergerula horni Arkivert 5. februar 2016 hos Wayback Machine.
Gunn Enli

Gunn Enli (født 3. desember 1970) er en norsk professor i medievitenskap ved Universitetet i Oslo, og fra 2019 prodekan ved det Humanistiske Fakultet. Enli har styreverv innen utdanning og forskning, og sitter i Medieklagenemnda..
Enli er en ledende forsker innen politisk kommunikasjon, og har markert seg internasjonalt med studier av politikeres troverdighet og autentisitet i mediene, og har utgitt en rekke bøker og vitenskapelige publikasjoner . Enli har også bidratt til forskningen på nordiske medier og forholdet mellom mediepolitikk og velferdsstaten. Enli har hatt gjesteforskeropphold ved London School of Economics og New York University.
Hun er utdannet medieviter fra Institutt for medier og kommunikasjon, Universitetet i Oslo i 1998, med fagkretsen litteraturvitenskap, teatervitenskap, og filmvitenskap fra NTNU. Enli tok PhD i medievitenskap i 2007, med avhandlingen The Participatory Turn in Broadcast Television. En stor del av forskningen er knyttet til mediepolitikk, valgkamp, og sosiale medier, med særlig vekt på forholdet mellom medier og politikk.
Enli har undervist i medievitenskap siden 1999, og veiledet nesten 40 studenter til ferdig mastergrad. Hun underviser i mediepolitikk, journalistikk og kildekritikk.
Enli har vært spaltist i Asker og Bærum Budskikke, fagansvarlig for sosiale medier i SNL, og deltar i offentlig debatt om politikk og valgkamp, samt mediepolitikk, mediemakt og allmennkringkasting.


== Bibliografi ==
Mediated Authenticity (2015) ISBN 9781433114854
The Media Welfare State (2014) ISBN 9780472072156
Social Media and Election Campains (2015)
The Routledge Companion to Social Media and Politics (2015)


== Referanser ==
Odd Vidar Aspheim

Odd Vidar Aspheim (født 1950) er en norsk amatørhistoriker og forfatter.  
Aspheim er medforfatter av Norsk krigsleksikon.


== Bibliografi ==
«Tokt ved neste nymåne : felttoget 1940 : invasjon med kamera og panservogn». Cappelen. 1. januar 1990. Besøkt 11. januar 2016. 


== Referanser ==
Nydelige nelliker

Nydelige nelliker er en norsk filmkomedie fra 1964, regissert av Knut Andersen. Bjørn Bergh-Pedersen skrev manuset, som bygde på Egil Lians roman Drevne karer og viltre jenter på strøket. Knut Andersen og Knut Bohwim skrev dreiebok.


== Handling ==
«Lerka» og hans to drabanter «Slegga» og «Proffen» blir dømt for bedrageri og boligsvindel. Når de slipper ut etter et halvt år erfarer de at det ikke er lett å skaffe seg arbeid med «attester» fra Botsfengselet.
Samfunnet gjør sitt til at de gode forsettene rakner hos «nellikene», innbefattet den tørrlagte «Dråpan», som har fått malerjobb hos oberst Ruud og frue. Tørsten - og et ubetenksomt pådyttet glass likør - er tilstrekkelig til å sende ham ut på galeien.
Nelly - med Rådhusstrøket som virkefelt - tar innersvingen på Harald Drangeid. Ved hjelp av pengene i hans velfylte lommebok får Lerka virkeliggjort drømmen om å kjøpe ei skute.
Lerkas venninne, Maja, bures inn samtidig som kjæresten slipper ut.


== Rolleliste ==
Arve Opsahl - Slegga
Odd Borg - Lerka
Erik Lassen - Proffen
Arvid Nilssen - Dråpan
Ingerid Vardund - Nelly
Vigdis Røising - Maja
Kari Simonsen - Lizzie
Willie Hoel - Gjermund Sillejord
Siri Rom - Fru Thorvaldsen
Tore Foss - Oberst Ruud
Else Heiberg - Fru Ruud
Henki Kolstad - Harald Drangeid
Torgils Moe - Store-Jens
Ove Kant - Per Albertson
Carsten Byhring - Båtselgeren
Leif Enger - Frisøren
Aud Schønemann - Frisørens forlovede
Sverre Holm - Harry
Hans Stormoen - Salgssjefen
Rolf Søder - Løytnant Sem
Per Hagerup - Løytnant Viker
Dagmar Myhrvold - Majas vertinne
Sigrun Otto - Melkemadamen
Per Gjersøe - Byrettsdommeren
Erling Lindahl - Aktor
Ola Isene - Forhørsrettsdommer
Lars Nordrum - Fortelleren


== Referanser ==


== Eksterne lenker ==
(en) Nydelige nelliker på Internet Movie Database 
(no) Nydelige nelliker hos Filmfront
Foreldreutvalget for barnehager

Foreldreutvalget for barnehager er et statlig oppnevnt utvalg for barnehager i Norge. Utvalget ble opprettet i 2010, og har felles sekretariat med FUG. Utvalget har seks medlemmer; Marie Skinstad-Jansen var leder i perioden 2015–2018. Leder fra 2019-2023 er Einar Olav Larsen. 
FUBs mandat er «FUB er et selvstendig rådgivende organ for departementet i saker om samarbeid mellom hjem og barnehage. FUB skal arbeide for et godt samarbeid mellom hjem og barnehage og skal ivareta foreldrenes interesser i barnehagesammenheng.»
FUB har felles sekretariat med Foreldreutvalget for grunnopplæringen.


== Eksterne lenker ==
Foreldreutvalget for barnehager; fubhg.no
Felipe de Souza

Felipe de Souza (født 29. januar 1982) er en brasiliansk skøyteløper som er uoffisiell nasjonal rekordholder i hurtigløp på skøyter i Brasil.


== Personlige rekorder ==
Begge personlige rekorder var uoffisielle brasilianske rekorder når de ble satt, men tiden på 500 meter er senere blitt forbedret av Victor Takeiji Minakawa i Minsk Arena, Minsk i slutten av november 2015.


== Referanser ==


== Eksterne lenker ==
(en) Felipe de Souza – Speedskatingbase.eu 
(en) Felipe de Souza – SpeedSkatingNews.info 
(en) Felipe de Souza på SpeedskatingResults.com
Victor Takeiji Minakawa

João Victor Takeiji Minakawa da Silva (født 15. august 2001) er en brasiliansk skøyteløper som er uoffisiell nasjonal rekordholder i hurtigløp på skøyter i Brasil.


== Personlige rekorder ==
Begge personlige rekorder er uoffisielle brasilianske rekorder. På 500 meteren forbedret han Felipe de Souzas 6 år gamle rekord med 9 hundredeler.


== Referanser ==


== Eksterne lenker ==
(en) Victor Takeiji Minakawa – Speedskatingbase.eu 
(en) Victor Takeiji Minakawa – SpeedSkatingNews.info 
(en) Victor Takeiji Minakawa på SpeedskatingResults.com
Arnim Lang

Arnim Lang (født 1953) er en tysk historiker ved Zentrum für Militärgeschichte und Sozialwissenschaften der Bundeswehr i Potsdam i Tyskland.Lang avla i 1990 doktorgrad ved Universität Freiburg med en avhandling om den tyske okkupasjonen av Norge i andre verdenskrig. Han har vært redaktør for Militärgeschichtliche Zeitschrift. Lang er bidragsyter i Norsk krigsleksikon.


== Bibliografi (utvalg) ==
Manfred Messerschmidt, Militarismus Vernichtungskrieg Geschichtspolitik, utgitt av Hans Ehlert, Arnim Lang og Bernd Wegner, Paderborn: Ferdinand Schöningh Verlag, 2006. ISBN 978-3-506-75658-9
Lang, Arnim og Matthias Rogg: Potsdamer Ge(h)schichte. Streifzüge ins 20. Jahrhundert Taschenbuch, Berlin: edition q, 2005. ISBN 3-86124-589-2
Lang, Arnim: Strukturelemente der Besatzungsherrschaft in Norwegen 1940–1945, Potsdam: Edition A2, 1996. ISBN 3-9805243-0-2
Lang, Arnim: «"Operation Nordlicht". Die Zerstörung Nordnorwegens durch deutsche Truppen beim Rückzug aus Finnland im Spätjahr 1944», i  Robert Bohn og Jürgen Elvert (red.): Kriegsende im Norden. Vom heißen zum kalten Krieg, Stuttgart: Franz Steiner Verlag, 1995, s. 25–43. ISBN 3-515-06728-0
Lang, Arnim: «Wehrmachtbefehlshaber und Machtstruktur der deutschen Okkupationsherrschaft in Norwegen», i  Robert Bohn (red.): Neutralität und totalitäre Aggression. Nordeuropa und die Großmächte im Zweiten Weltkrieg, Stuttgart: Franz Steiner Verlag, 1991, s. 169–193. ISBN ISBN 978-3-515-05887-2
Lang, Arnim: «Die Besetzung Norwegens in deutscher und norwegischer Sicht. Eine Typologie des Umgangs mit Invasion und Okkupation», i Wolfgang Michalka (red.): Der Zweite Weltkrieg. Analysen, Grundzüge, Forschungsbilanz, München: Piper, 1989, s. 138–154. ISBN 3-492-10811-3


== Referanser ==
Cannoli

En  cannolo (flertall cannoli) er et siciliansk bakverk. Ordet stammer fra latin canna, som betyr lite rør.
Cannoloer består av et rørformet skall av fritert deig som tradisjonelt fylles med søtet ricotta - eventuelt blandet med vanilje, sjokolade, pistasj, marsalavin, rosenvann eller andre smakstilsetninger. Bakerverket finnes i en rekke ulike størrelser, og de aller største kommer fra et område i Piana degli Albanesi syd for Palermo på Sicilia.


== Historie ==
Det var i området rundt Palermo man først begynte å spise cannoli. Tidligere bakte og spiste man søtsakene bare i forbindelse med det katolske karnevalet før fasten, muligvis som et fertilitetssymbol. Ifølge legenden hadde cannoli sitt opphav i haremet i Caltanissetta. Senere ble det spist året rundt. I likhet med det kjente sicilianske bakverket cassata, oppstod antagelig cannoli i den tiden da araberne dominerte øya.


== Referanser ==


== Eksterne lenker ==
(en) Cannoli – kategori av bilder, video eller lyd på Commons
Baard Borge

Baard Herman Borge (født 1963) er en norsk statsviter og sakprosaforfatter. Han er professor ved UiT.Borge disputerte med avhandlingen «I rettsoppgjørets lange skygger. Andre generasjons problemer i lys av moderne transisjonsteori.» ved Universitetet i Bergen. Han var tidligere forskningsassistent ved Senter for Samfunnsforskning. Han er medforfatter av Norsk krigsleksikon.


== Bibliografi ==
https://bibsys-almaprimo.hosted.exlibrisgroup.com/primo-explore/search?query=any,contains,baard%20herman%20borge&tab=default_tab&search_scope=default_scope&vid=UBTO&offset=0

«Late effects of psychological stress in collaborator descendants in Norway». I: Children: the invisible victims of war : an interdisciplinary study. Redigert av Martin Parsons. DSM Technical Publications, 2008. ISBN 0954722949
De kalte oss naziyngel" : NS-barnas historie 1940-2002. Samlaget, 2002. ISBN 8252160212


== Referanser ==
Steraspis

Steraspis er en slekt av biller som hører til familien praktbiller (Buprestidae).


== Utseende ==
Store, mer eller mindre grønnlig metallisk fargede praktbiller. Antennene er korte og litt sagtakkede. Kroppen er bredest litt bak pronotums bakkant. Dekkvingene er svært tett og grovt punkterte.


== Levevis ==
Som hos de fleste andre praktbiller utvikler larvene seg i død ved.


== Utbredelse ==
Gruppen er utbredt i Afrika sør for Sahara.


== Systematisk inndeling ==

furupraktbiller (Chrysochroinae) blir noen ganger plassert som en stamme i underfamilien Buprestinae.
Inndelingen følger 

Ordenen biller, Coleoptera
Underordenen Polyphaga
Overfamilien praktbiller, Buprestoidea
Familien praktbiller, Buprestidae
Underfamilien furupraktbiller (Chrysochroinae) Laporte de Castelnau, 1835
Stammen Chrysochroini Laporte de Castelnau, 1835
Understammen Eucallopistina Bellamy, 2003
Slekten Steraspis Dejean, 1833
Steraspis aeruginosa Klug, 1855
Steraspis ambigua (Fåhraeus in Boheman, 1851)
Steraspis ambiguoides Kerremans, 1908
Steraspis amplipennis (Fåhraeus in Boheman, 1851)
Steraspis argodi Théry, 1901
Steraspis brevicornis (Klug, 1835)
Steraspis calida Harold, 1878
Steraspis ceardi Théry, 1930
Steraspis colossa Harold, 1878
Steraspis confusa Bellamy, 2004
Steraspis cupriventris Kerremans, 1914
Steraspis divina Kerremans, 1914
Steraspis fastuosa Gerstäcker, 1871
Steraspis hacquardi Théry, 1932
Steraspis hebe Kerremans, 1914
Steraspis humeralis Kerremans, 1910
Steraspis hyaena Thomson, 1879
Steraspis infuscata Théry, 1908
Steraspis jackal Thomson, 1879
Steraspis lacustris Kerremans, 1914
Steraspis laeviventris Kerremans, 1914
Steraspis lesnei Kerremans, 1908
Steraspis maunensis Obenberger, 1935
Steraspis mimosarum Kerremans, 1907
Steraspis modesta Kerremans, 1895
Steraspis monardi Théry, 1946
Steraspis nigella Kerremans, 1914
Steraspis nigriventris Kerremans, 1914
Steraspis ovalis Kerremans, 1914
Steraspis parallelipennis Obenberger, 1926
Steraspis piliventris Kerremans, 1914
Steraspis reptilis Thomson, 1897
Steraspis rotundata Kerremans, 1914
Steraspis scabra (Fabricius, 1775)
Steraspis scapha Kerremans, 1914
Steraspis schultzei Kerremans, 1908
Steraspis speciosa (Klug, 1829)
Steraspis squamosa (Klug, 1829)
Steraspis staudingeri Kerremans, 1900
Steraspis subbrevicornis Thomson, 1879
Steraspis viridicincta Kerremans, 1914
Steraspis welwitschii Saunders, 1872


== Referanser ==


== Eksterne lenker ==
(en) Steraspis i Global Biodiversity Information Facility 
(en) Steraspis hos NCBI 
Steraspis – detaljert informasjon på Wikispecies